РЕШЕНИЕ № 1065/2008/ЕО НА ЕВРОПЕЙСКИЯ ПАРЛАМЕНТ И НА СЪВЕТА
от 22 октомври 2008 година
за отмяна на Решение 85/368/ЕИО на Съвета относно съответствието между професионалните квалификации на страните-членки на Европейските общности
ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
като взеха предвид Договора за създаване на Европейската общност, и по-специално член 150, параграф 4 от него,
като взеха предвид предложението на Комисията,
като взеха предвид становището на Европейския икономически и социален комитет (1),
след консултация с Комитета на регионите,
в съответствие с процедурата, предвидена в член 251 от Договора (2),
като имат предвид, че:
(1)
Политиките на Общността за по-добро регулиране подчертават важността на опростяването на националното и общностното законодателство като съществен елемент за подобряване на конкурентоспособността на предприятията и за постигане на целите на Лисабонската програма.
(2)
Изпълнението на Решение 85/368/ЕИО на Съвета (3) не беше ефективно за постигане на съпоставимост между професионалните квалификации в полза на работниците, търсещи работа в друга държава-членка.
(3)
Методите и подходът, използвани за описание и сравнение на квалификациите, предвидени в Решение 85/368/ЕИО, се различават от тези, които се прилагат понастоящем в системите за образование и обучение.
(4)
Значението на Решение 85/368/ЕИО отпадна с приемането на Препоръка на Европейския парламент и на Съвета от 23 април 2008 г. за създаване на Европейска квалификационна рамка за обучение през целия живот (4).
(5)
Следователно Решение 85/368/ЕИО следва да бъде отменено,
ПРИЕХА НАСТОЯЩОТО РЕШЕНИЕ:
Член 1
Решение 85/368/ЕИО се отменя.
Член 2
Настоящото решение влиза в сила на двадесетия ден след публикуването му в Официален вестник на Европейския съюз.
Член 3
Адресати на настоящото решение са държавите-членки.
Съставено в Страсбург на 22 октомври 2008 година.